Komentar z e-demokracije:

Fakulteta za strojništvo UL RISS 2021–2030 podaja pripombe:

Pripomba 1:
Ukrep 2: Učinkovito upravljanje znanstvenoraziskovalnega in inovacijskega sistema
ARRS je potrebno fokusirati v vrhunsko bazično znanost (aplikativni projekti se naj prenesejo na drugo agencijo (Pripomba 2); aplikativni projekti na ARRS se sedaj vrednotijo po znanstvenih kriterijih)

Pripomba 2:
Cilj 1.8. bilo smiselno prepisati v obliko:
Cilj 1.8. Intenzivnejša interakcija med odlično znanostjo in prenosom znanja je ključna za učinkovitejše premoščanje vrzeli med akademsko sfero in gospodarstvom s spodbujanjem razvoja visokotehnoloških tehnologij/izdelkov, storitev in procesov na stopnji tehnološke razvitosti 2-9 (TRL 2-9). Te aktivnosti bi podpirala nova agencija, ki bi podpirala razvoj od TRL 2 do TRL 9 in bi jo podpiralo več ministrstev (npr. MIZŠ, MGRT, MZI, MOP, MDDZS itd.).

Obrazložitev predloga :
- Skupna agencija bi lahko bolje definirala realne prioritete razvoja (misije), ki bi reševale pereče probleme RS, dvigovale tehnološko razvitost in prispevale k dvigu dodane vrednosti ter tako koristile vsem deležnikom v RS,
- Skupna agencija bi inherentno bolj učinkovito promovirala prenos znanja in tehnologij v končne proizvode,
- Skupna agencija bi imela tudi večji proračun, kar bi omogočali vzpostavitev heterogenega in komplementarnega sistema finančnih instrumentov, ki bi sistematično in ciljno usmerjeno podpisali večje in manjše projekte ter top-down in do bottom-up iniciative za vseh relevantnih TRL, kar v RS kritično manjka.

Podobne primer lahko najdemo v Avstriji, ker je agencijo FFG (Nacionalna agencija za vzpodbujanje podjetniško usmerjenih raziskav in razvoja) zasnovalo 5 ministrstev: http://www.ffg.at (brati je treba nemško verzijo, ki ima bistveno več in ustreznejše informacije), kjer zloženka lepo povzame zelo širok spekter smiselno strukturiranih instrumentov: https://www.ffg.at/sites/default/files/downloads/FFG\_Folder\_DE.pdf,

Predvsem pa so pomembni zelo jasni KPI-ji (ang. key performance indicator), ki, kot je zapisano na strani https://www.ffg.at/sites/default/files/downloads/FFG\_Folder\_DE.pdf, obsegajo:
- Merljivo pomnogoterjenje RR denarja s prilivi na trgu,
- Hitreje do trga,
- V središču je človek,
ki jasno kažejo na pomen in velik vpliv raziskav, razvoja, inovacij in demonstracij, če se odvijajo v ustreznem okolju/ekosistemu, ki ga lahko nudi takšna skupna agencija.

Takšna agencija bi torej predstavljala spremembo paradigme v RS in bi ključno in sistematično prispevala k dvigu tehnološke razvitosti, več produktom z visoko dodano vrednostjo ter torej k dvigu BDP in blagostanja nacije.

Pripomba 3:
Ukrep 10: Prenos znanja
Potrebno je najti mehanizme za prenos znanja v okviru agencije komentirane v Pripombi 2.

Predlog v imenu FS UL posredoval:
Prof. dr. Janko Slavič,
Prodekan za znanstveno raziskovalno dejavnost in mednarodno sodelovanje